钦定古今图书集成/理学汇编/学行典/第025卷 > 皇极经世心易发微六 > 图
## 钦定古今图书集成/理学汇编/学行典/第025卷 > 皇极经世心易发微六 > 图

《既济》卦皆以尊居左，卑居右，如运与会则运为尊，会
与世则会为尊也，位置矣。看左卦有是地卦者，变为
天，如坤变干，巽变震是也。又看右卦有是天卦者，变
为地，如震变巽，离变坎是也。各变合天地之位了，乃
横之方合。《既济图》植物卦亦然。

用《元经会》之运卦，未有世卦年卦，何以配合，只看其
时。若在内卦之初、二、三爻，则变其所在之爻，看其爻
与卦，阴阳得位，方是合得之卦，便以卦之名义时候
推断之。若在外卦之四、五、六爻亦然。如舜之时，亦是
一百八十运《坤卦》，而世当二千一百五十八，以三百
六十除之，得第六会中第一十二，运中二十九世也。
运卦在《同人》九五。爻是阳位，得阳爻叶矣。乃变外卦
干为《坤》，而卦与爻皆不叶。再变六五为《坎》，则爻叶而
与下卦离为水火既济。地在上而天在下，有交通之
理，不复变卦矣。

其卦在《明夷》之初二三爻。初爻以阳居阳位，乃内卦
离为《坎》，初爻不叶，又变下爻为《兑》，是地泽，《临》即爻卦
皆叶，于是以此临卦，而运卦《既济》。以《既济》在左，《坎》非
天卦，不叶，变为《临》，离卦在右，亦非地卦，乃变内卦之
《兑》为《艮》作《谦》，将《离》与《谦》合，横取其悔得《晋》，又横取其
内卦得《旅》，以晋旅入挂一图得《晋卦》。《晋》明出地上，非
舜陟帝位之盛时乎？此举变卦之例与入挂一之例
也。

汉高祖入关之年，共算二千二百二十八世，卦得《蛊》
之初六爻变为《颐》，卦爻皆当变，纯阳为《随》，卦以居左。
是年甲午，卦得《大畜》之五六爻变为《小畜》，卦爻皆当
变，纯阴为《观》世卦为《随》入会之世之元世得《既济》之
卦，通数二亿八千五百六十万三千九百八十八，分
数一万二千五百九十七亿一千二百万，无剩数以
会之，分十三亿九千九百六十八万。除之九百，阴阳相合而成物，折九百而半之，得四百五十，乃汉代享
年之祚也。于内除闰，每十九而除一，并馀分亦除一，
合减二十四年，即两汉之岁数四百二十六年也。
明朝开基之运，卦是《睽》之六五爻不叶，变《离》为《干》，与
下卦《兑》，皆是天卦，又不叶，则变《兑》为《艮》，得《天山遁》“君
子以远小人不恶而严”，非遣诸将就国以定大业之
事乎？至于《会》之世卦，是《困》当五爻直事，九五爻叶而
变艮卦不叶，又变六五为《巽》，得风水。《涣》卦内外体皆
地卦，卦不叶，又变涣为《丰》，以位置于左，而运之岁卦，
得《临》，“正月登大宝”，是初爻直事，爻虽叶，合变《兑》而为
《艮》，则初爻不叶，又变艮为离爻叶矣。是天火、《同人》皆
天卦，非地卦也。而再变内外卦为《师》，以位置于左，从
而横观之，二卦上体为《豫》，下体为《未济》，以质之既济
图，豫未是挂一卦是《既济》也。尧舜授受大小运，皆是
《既济》，所以明朝之盛，比隆前代也。又如癸酉运得十
月，得一百四十四日，得五千零七十时，得八千六百
四十爻，得三百八十四，共得一万四千二百四十八，
为本身数，乃一岁之数也。

十岁，一十四万二千四百八十。

《百岁》，一百四十二万四千八百。

千岁，一千四百二十四万八千。

得寿三百五十岁。

如癸未年十二月乙丑二十一日戊辰时生，本年十
二月初七日午时交小寒节后初八日午时数至二
十日午时，为十三日。于是日午时数至二十一日辰
时，为零十时，共一百六十六时。日卦系一年为元，一
年有三百六十日，看是何日。如乙丑系在癸未年小
寒后十三日零十时，于卦气图上系得运之时之会、
之元，乃《剥》卦之四爻，此乃爻当卦不当也。上卦动变
为火地，《晋》卦当爻不当也。四变终不当位，变纯阳为
火天大有居左时卦以一月为元，一月为三百六十
时，小寒后十三日零十时，共一百六十六时，从世之
元数，至一百六十六时，系得元之世之会之运，乃火
风《鼎》之四爻，卦当爻不当变，山风蛊爻，当卦，不当四
变，终不当位，变纯阴卦，仍为《蛊》卦，居右，乃百人之上，
当万民卿监刺牧也。

〈蛊会之世　大有运之元〉挂一卦，得《大有》二亿九千九百三十一
万一千九百七十六数。

寿限分数，十五万一千一百六十五亿四千四百万。
《皇极》人数百二十为元，以秘数除外，馀九千三百二
十九万六千分。

再以分数除外，馀三百三十六万六千四百分；
再以时数除外，馀二十五万六千分。

再以月数除外，馀一千一百二十分，将一千一百三
十分内，十九除一当闰，合除六十四数，实得一千五
十六，平分之，当有七十八岁寿。

丙戌年，　辛卯月，　己丑日，　庚辰时。

二月十七日辰时生，二月十四日巳时，惊蛰入节，三日零一时。

月卦《屯》六五四三变“《震》入天卦。”

日卦，震六五四三变《井》入地卦

《白露睽》六三后第十一卦

〈地卦井天卦震〉运之世、之世之世、《胎卦干》。

甲巳孟初气用上体，变《泰》卦上六爻。

卦气：　《泰卦》上六《爻辞》：“城复于隍，勿用师，自邑告命，
贞吝。”

分数　九百七十二万亿。

真数，　一万二千四百四十二亿。

馀数，　一千二百四十四万一千六百。